burgasdotpro/wikipedia huggingface dataset:
Diaľnica A8 (Chorvátsko)

Diaľnica A8 () je 64,2 km dlhá diaľnica v Chorvátsku, ktorá je súčasťou takzvaného "Istrijského ypsilonu". Diaľnica spája diaľnicu A9 pri meste Kanfanar s mestami Matulji a Opatija neďaleko Rijeky. Komunikácia je vybudovaná zatiaľ len v polovičnom profile a je označená ako rýchlostná cesta "(brza cesta)". Všetky križovatky sú však riešené mimoúrovňovo a pri výstavbe sa počítalo s budúcou dostavbou druhého jazdného pásu. 
Diaľnica je v súčasnosti bez úhrady, pričom výnimku tvorí len Tunel Učka, prejazd ktorým je spoplatnený špeciálnym mýtom. Poplatky sa vyberajú v mýtniciach, ktoré sa nachádzajú za oboma portálmi v príslušnom jazdnom smere. 
Priebeh trasy.
Diaľnica A8 začína v diaľničnej križovatke "Kanfanar", kde sa napája na diaľnicu A9, ktorá tvorí západnú časť "Istrijskeho ypsilonu", a na štátnu cestu 303, ktorá vedie do mesta Rovinj a je vybudovaná ako smerovo rozdelená štvorpruhová kominukácia. A8 následne prechádza centrálnou časťou Istrie, kde križuje cesty D44, D48 a D500, ktoré vedú do miest Buzet, Pazin a Kršan. Severne od mesta Rijeka, pri obci Matulji, sa A8 napája na diaľnicu A7, ktorá vedie od slovinskej štátnej hranice do Rijeky. Túto časť v budúcnosti čaká prestavba, pretože sa plánuje vybudovanie novej diaľnice A7, ktorá povedie východne od Rijeky na juh až ku mestu Senj a k osade Žuta Lokva, kde sa napojí na diaľnicu A1. Z toho dôvodu bude potrebné postaviť aj nový úsek A8 medzi obcami Veprinac a Jušići.
Vybavenosť diaľnice.
Na trase diaľnice A8 bolo vybudovaných 10 výjazdov, z ktorých je 9 vyriešených mimoúrovňovo. Výnimkou je len križovatka s Jadranskou magistrálou v Opatiji, ktorá je úrovňová a je riadená svetelnou signalizáciou. Po výstavbe náhradného úseku A8 "Veprinac-Jušići" a nového obchvatu Rijeky na A7 bude úsek s úrovňovou križovatkou degradovaný na štátnu cestu.
Spoločnosť "BINA Istra" v súčasnosti na A8 prevádzkuje dve obojstranné odpočívadlá , ktoré sú vybavené občerstvovacími službami a sociálnymi zariadeniami. 
Rozšírenia.
V súčasnosti prebiehajú stavebné práce na rozšírení komunikácie medzi križovatkami Kanfanar a Rogovići do plného profilu. Ukončenie dostavby sa plánuje na záver roka 2012.
Medzi správcom diaľnice BINA Istra a chorvátskou vládou bola uzavretá dohoda o začatí stavebných prác na druhom profile na úseku "Rogovići-Matulji", vrátane razby približne päť kilometrov dlhého druhého tubusu Tunela Učka. Výstavba by podľa oznámeného harmonogramu mala prebiehať v rokoch 2012 až 2014.
Hustota dopravy.
Hustota dopravy je na diaľnici A8 vyčísľovaná pomocou údajov spoločnosti "Hrvatske ceste" a z mýtnic pri oboch portáloch Tunela Učka, ktoré prevádzkuje spoločnosť BINA Istra.
Diaľnica A9 (Chorvátsko)

Diaľnica A9 () je 76,8 km dlhá diaľnica v Chorvátsku, ktorá je súčasťou takzvaného "Istrijského ypsilonu". Diaľnica spája mesto Pula s diaľnicu A8 pri meste Kanfanar a mestom Umag neďaleko štátnej hranice so Slovinskom. Komunikácia je do značnej miery vybudovaná zatiaľ len v polovičnom profile a je označená ako rýchlostná cesta "(brza cesta)". Výnimkou je úsek "Pula-Kanfanar", ktorý bol dňa 20. júna 2010 rozšírený do plného profilu. Všetky križovatky sú riešené mimoúrovňovo a pri výstavbe sa počítalo s budúcou dostavbou druhého jazdného pásu. 
Diaľnica je v súčasnosti bez úhrady, pričom výnimku tvorí len Most Mirna, prejazd ktorým je spoplatnený špeciálnym mýtom. Poplatky sa vyberajú v mýtnici, ktorá sa nachádza juhovýchodne od mosta. 
Priebeh trasy.
Diaľnica A9 začína východne od mesta Umag, v križovatke so župnou cestou 5002. Do budúcnosti sa však plánuje predĺženie diaľnice až na slovinskú štátnu hranicu pri obci Sečovlje, kde by sa A9 mala napájať na slovinskú rýchlostnú cestu H5. Komunikácia pokračuje južným smerom okolo obce Buje, kde sa križuje s cestou D300, ďalej okolo obcí Višnjan a Baderna, kde sa križuje s cestou D302, na ktorú je napojený prístav Poreč. Ďalej nasleduje križovatka "Kanfanar", kde sa A9 križuje s A8, ktorá tvorí východnú časť "Istrijskeho ypsilonu". Odtiaľ pokračuje diaľnica A9 už v plnom profile, obchádza obce Bale a Vodnjan a končí sa severozápadne od prístavného mesta Pula.
Štátna cesta 9 (Chorvátsko)

Štátna cesta 9 () je štátna cesta v Chorvátsku, ktorá sa nachádza v Dubrovnícko-neretvianskej župe a meria 10,9 km. Začína mimoúrovňovou križovatkou s cestou číslo 8 a ďalej pokračuje popri brehu rieky Neretvy cez mestá Opuzen a Metković až na hranicu s Bosnou a Hercegovinou. Tu na ňu nadväzuje cesta M17.
Chrám svätého Mikuláša

Chrám svätého Mikuláša môže byť:
Zoznam meštianskych domov a palácov v Košiciach

Toto je zoznam významných meštianskych domov a palácov v Košiciach.
Hlavná ulica
Mlynská ulica
Štefánikova ulica
Kvalifikácia na Majstrovstvá sveta vo futbale 2010 – Európa – Skupina 1

V 1. kvalifikačnej skupine o postup na Majstrovstvá sveta vo futbale 2010 hrali proti sebe , , , , a . Každý hral proti každému dvakrát, t. j. jeden zápas na domácom štadióne a druhý na súperovom. Víťazom skupiny sa stala reprezentácia Dánska. Druhé miesto obsadilo Portugalsko a posunulo sa do baráže o majstrovstvá sveta.
Štatistika.
"(Pozn.: Stav k: 6. septembru 2009)"
Zápasy.
Program zápasov bol dohodnutý v januári 2008 v Kodani.
DoubleTree by Hilton Hotel Kosice

DoubleTree by Hilton Hotel Kosice (v rokoch 1971 až 2007 "Hotel Slovan, Interhotel Slovan") je štvorhviezdičkový hotel v Košiciach, ktorý leží v priestore medzi Námestím osloboditeľov, Hlavnou a Rooseveltovou ulicou. 
História.
"Informácie o pôvodnej budove pozri v článku Hotel Schalkház"
Projekt budovy Hotela Slovan (dnes DoubleTree by Hilton Hotel Kosice) vypracovala začiatkom 60. rokov skupina architektov pod vedením Jiřího Drahoša a Ivana Matušíka. Toto architektonické dielo bolo pôvodne možné pozične rozdeliť na tri základné celky - výškovú (lôžkovú časť), podnož so spoločensko-hospodársko-reštauračnými priestormi a podsadený parter. Ten sa do značnej miery vytratil zväčšením podnože počas rekonštrukcie v rokoch 2007 až 2009. V minulosti prevažnú časť podnože zaberali kancelárie Čedoku a Česko-slovenských aerolínií. V súčasnosti tu sú v prevažnej miere obchodné priestory.
Výstavbu hotela zabezpečoval národný podnik Pozemné stavby Prešov a výstavba trvala od roku 1965 do roku 1971. Ešte na sklonku roka 1963 bol zatvorený pôvodný historický Hotel Schalkház a začala sa jeho postupná asanácia. V roku 1968 už stál skelet budovy, no oproti pôvodným plánom, ktoré počítali s otvorením v decembri 1969, mala stavba oneskorenie už takmer poldruha roka. Počas invázie vojsk Varšavskej zmluvy do Česko-Slovenska poslúžil stavebný materiál na otvorený odpor občanov proti okupantom. Budovu sa podarilo sprevádzkovať až 17. decembra 1971. Pôvodný hotel mal 307 postelí, 100 prísteliek a 830 miest v reštauračnej časti. 
V roku 2006 bolo aj vďaka prideleniu usporiadateľského práva na Majstrovstvá sveta v ľadovom hokeji 2011 rozhodnuté o veľkej prestavbe hotela a jeho zaradení do prestížnej siete DoubleTree. Poslední návštevíci opustili Hotel Slovan 1. júla 2007 a následne sa začal vypratávať interiér budovy. Na jeseň roku 2007 sa začal demolovať obklad budovy a v polovici roku 2008 už stál len panelový skelet hotela. Následne sa začali práce na umiestňovaní nového čierneho obkladu a na zväčšovaní podnože. Hlavný vchod, ktorý bol dovtedy na západnej strane (na Hlavnej ulici), bol premiestnený na severnú hranu do Rooseveltovej ulice. Východne od hotela, kde sa v minulosti nachádzalo parkovisko, bol postavený veľký parkovací dom, v ktorom na prízemí sídli kasíno. Počas rekonštrukcie ostali počty izieb zachované, no výrazne sa zmenilo ich pôdorysné usporiadanie i samotné interiérové vybavenie. Nový DoubleTree by Hilton Hotel Kosice bol otvorený 19. februára 2009.
Výsledok rekonštrukcie budovy priniesol aj kritické názory na jeho architektúru.
Peter Pekarík

Peter Pekarík, nesprávne "Pekárik" (* 30. október 1986, Dolný Hričov) je slovenský futbalový reprezentant, ktorý v súčasnosti hráva za Hertha BSC. 
Odchovanec žilinského futbalu, v drese MŠK Žilina dosiahol ligový titul v roku 2007. V roku 2009 prestúpil do VfL Wolfsburg. V minulosti mala o neho záujem FC Kavala.V auguste 2011 odišiel na ročné hosťovanie do tureckého klubu Kayserispor. Hráva na pozícii pravého krajného obrancu.
Reprezentácia.
Pekarík reprezentoval Slovensko už v mládežníckych kategóriach.
V seniorskej reprezentácii debutoval v decembri 2006, v zápase proti Spojeným arabským emirátom, kde odohral celý zápas.
Reprezentačné zápasy.
"(Stav k: 14. augustu 2009)"
Hotel Yasmin (Košice)

Hotel Yasmin (bývalý Hotel Hutník) je štvorhviezdičkový hotel v Košiciach na Tyršovom nábreží.
História.
Budova bola postavená v rokoch 1959 až 1962 na mieste niekoľkých asanovaných domov a rozsiahlej záhrady. Hotel bol zatvorený v roku 2001 a do roku 2007 niekoľkokrát vyhorel. S rekonštrukciou na moderný štvorhviezdičkový hotel sa začalo na jar roku 2007 a ukončená bola v prvej polovici roka 2009.
Entomofágia

Entomofágia - týmto pojmom označujeme využívanie hmyzu ako potraviny.
Na svete sa udáva asi 1500 druhov jedlého hmyzu. Hmyz je bežne používaný ako potravina vo všetkých obývaných svetadieloch okrem Európy a Severnej Ameriky. V chudobných krajinách sveta predstavuje hmyz veľmi vítaný a ľahko dostupný zdroj bielkovín, namiesto ešte stále nie všetkým dostupného mäsa. V bohatších častiach sveta predstavuje hmyz t. č. iba delikatesu a spestrenie jedálneho lístku.
Niektoré národy Afriky a južnej Ameriky, ale i Ázie, Austrálie a Oceánie konzumujú termity, mravce, kobylky, cvrčky, nymfy vážok a larvy niektorých motýľov, múch, včiel a chrobákov. Získavajú z nich cenné bielkoviny do svojej jednostrannej, prevažne rastlinnej stravy, lebo na ich typickom „jedálnom lístku“ je práve týchto bielkovín nedostatok. Na rastlinnom oleji vysmažené saranče (kobylky) sú už od dávnych dôb vyhľadávanou pochúťkou mnohých domorodých kmeňov. Mravce sa konzumujú aj v Mexiku, kde sú i reštaurácie, ktoré podávajú varené larvy niektorých druhov čiernych mravcov. 
Nie je vylúčené, že práve tretie tisícročie bude obdobím, kedy sa hmyz stane významnou súčasťou ľudskej stravy, hlavne pre jeho početnosť, ľahkú dostupnosť, výraznú energetickú hodnotu a vlastnosti bielkovín hmyzieho tela, kde relatívne malá hmotnosť tejto bielkoviny stačí pokryť dennú spotrebu ľudského organizmu. 
Posledné roky sa veľmi seriózne a renomované vedecké inštitúcie zaoberajú otázkou využitia hmyzu v kuchyni. Vyriešením týchto otázok by sa dali riešiť dva veľké problémy moderného sveta, ktorými sú na jednej strane podvýživa a na druhej strane obezita.
Junge Freiheit

Junge Freiheit je nemecký pravicový politicko-kultúrny týždenník. Vychádza od roku 1986 a jeho zakladateľom a šéfredaktorom je Dieter Stein.
Náklad je zhruba 35 000 kusov.
Csaba Horváth (slovenský futbalista)

Csaba Horváth (* 2. máj 1982, Dunajská Streda) je slovenský futbalista. 
Hrá na pozícii obrancu. Jeho mladší brat Vojtech je taktiež futbalista.
Kariéra.
Do ADO Den Haag išiel hosťovať v júli 2008 z AS Trenčín, kde bol kapitánom mužstva. Zmluva znela na ročné hosťovanie s trojročnou opciou. Spolu s ním bol na skúškach v tomto klube aj brankár Miloš Volešák, ten však neprestúpil. 
V ADO Den Haag sa mu prvé zápasy vydarili, až na to, že pre zranenie slabín musel jeden polčas vynechať. V júni 2009 sa rozhodol zostať v drese Den Haagu, kluby predĺžili hosťovanie o ďalšiu sezónu.
Reprezentácia.
V slovenskej reprezentácii debutoval 12. augusta 2009 v priateľskom zápase proti Islandu, ktorý sa skončil remízou 1:1 a hral do 54. minúty, pretože ho potom vystriedal Martin Petráš.
Reprezentačné zápasy.
"(Stav k: 14. augustu 2009)"
The Satanic Bible

The Satanic Bible (doslova Satanská biblia) je zbierka úvah, pozorovaní a rituálov, ktorú publikoval Anton Szandor LaVey v roku 1969.
Pojednáva o Satanovi ako šelme v tebe, ktorá sa vzpiera klasickým princípom kresťanskej viery. Opisuje človeka, ako nepoddajného a cieľavedomého tvora, ktorý nerešpektuje božie Desatoro. Prikláňa sa k Siedmim smrteľným hriechom, ako cesta k sebapoznaniu a uvedomenia si seba, ako jediného vládcu - Boha - svojho života. 
Ak sme chamtiví, pyšní a závistliví, vedie nás to k lepšiemu uvedomeniu svojich potrieb a stanovuje nám to ciele, ktoré chceme dosiahnuť. Obžerstvo, smilstvo a hnev nám pripomína šelmu vnútri každého z nás. Lenivosť zase túžbu po oddychu, po náročnom dni.
Hlása, že človek si má uvedomiť všetky tieto potreby a prispôsobiť svoje konanie svojim cieľom. Ale s rešpektovaním druhých ako satanistov, ktorým tiež nemôžeme obmedzovať ani ich osobnú slobodu. 
Ak túžime po dome s bazénom, neznamená to, že nejaký nájdem a prisvojím si ho. Alebo prinútim nejakú ženu k súloži. Ale svojím úsilím (prácou či úsilím), ho/ju získam.
V tomto ponímaní satanská biblia slúži ako príručka k uvedomeniu si seba ako jediného Boha svojho sveta a nie velebenie Kresťanského Boha, ako nadpozemskú bytosť, ktorá nás chráni a trestá. Je to skôr základ nového filozofického smeru, než cirkvi (názov len ako odpor proti Biblii.)
Šlír

Šlír je usadená hornina, vápnitý íl s vrstvami jemnozrnného piesku.
Názov pochádza z nemeckého slova "schlier" a používa sa najmä v alpskej oblasti pre vápenaté íly a pieskovce, s typickým svetlým zvetrávaním.
Vlastnosti.
Šlír je čiastočne spevnená hornina svetlosivej, až modrosivej farby, s lastúrnatým lomom. Niekedy s vložkami vápenatých konkrécií (tzv. cicvárov).
Vznik.
Pôvodne sa im pripisoval stratigrafický význam, no neskôr sa ukázalo, že tieto horniny sedimentovali v rôznych obdobiach paleogénu, na Slovensku hlavne v spodnom neogéne (miocéne). Vznikajú v hlbokovodnom prostredí.
Výskyt.
Typické sú vývoje v otangu v molasovej zóne Rakúskych Východných Álp. Podobne sú pomerne bežné v Karpatskej čelnej predhlbni a neogénnej Viedenskej a Východoslovenskej panve.
Sbírame motýly

Sbírame motýly je populárna entomologická práca, ktorej autorom je český entomológ Josef Moucha. Táto knižná práca vyšla v roku 1972 vo vydavateľstve Práce v edícii Delfín v Prahe. Prácu ilustrovala Eva Činčerová. Obálku a väzbu navrhol a graficky knihu upravil Vladimír Janský. Kniha má 240 strán a 24 strán príloh. 
Populárno-náučným spôsobom je tu opísaný rad motýľov pre všetkých záujemcov o túto druhú najpopulárnejšiu skupinu hmyzu. Autor tu pútavo, zrozumiteľne a pritom podrobne informuje o mnohých faktoch o tejto skupine hmyzu. Podáva informáciu o systematike, stavbe tela (morfológii), bionómii, význame a tiež niečo z históriu výskumu motýľov. Sú tu aj ďalšie informácie o sfarbení motýlich krídel, ochoreniach a nepriateľoch motýľov, o migrácii a tiež o ich love. Je tu spomenutých viacero informácií o zbere a preparovaní jedincov tohto radu hmyzu pre prípadných záujemcov o lepidopterológiu. V závere všeobecnej časti je niekoľko informácií o úprave motýľov pre zbierku a je tu spomenutý i význam literatúry o hmyze.
V špeciálnej časti je uvedený zoznam významných čeľadí motýľov a na záver je uvedený systematický prehľad významných čeľadí motýľov, prehľad literatúry o motýľoch, zoznam v práci vyobrazených druhov a českých a latinských názvov motýľov.
Ferdinand II.

Ferdinand II. môže byť:
Martin Nikodým

Martin Nikodým (* 9. marec 1971) je slovenský herec a moderátor.
Študoval na Gymnáziu Ladislava Sáru v Bratislave, na Divadelnej fakulte AMU v Prahe a VŠMU v Bratislave.
Svätá Helena (ostrov v Atlantiku)

Svätá Helena je ostrov v južnom Atlantiku.
Ostrov Svätá Helena s hlavným mestom Jamestown je známy najmä tým, že tu strávil Napoleon posledné roky svojho života. Platí sa tu osobitným platidlom (svätohelenská libra). Ostrov preslávili aj poštové známky, ktoré sú pre zberateľov veľmi cenné.
Berhaneyesus Demerew Surafiel

Berhaneyesus Demerew Surafiel (* 14. júl 1948, Tchela Claka, Etiópia) je etiópsky duchovný, biskup a kardinál; arcibiskup-metropolita Addis Abeby a hlava Etiópsko-katolíckej cirkvi. Je členom Misijnej kongregácie (C.M.).
Biografia.
Narodil sa 14. júla 1948 v Tchela Claka. Za kňaza Etiópsko-katolíckej cirkvi bol vysvätený 4. júla 1976. V roku 1994 sa stal prefektom apoštolskej prefektúry Džimma-Bonga v Etiópii. Pápež Ján Pavol II. ho 7. novembra 1997 vymenoval za titulárneho biskupa Bity. Za biskupa ho vysvätil 25. januára 1998 vtedajší arcibiskup-metropolita Addis Abeby kardinál Paulos Tzadua. Po odstúpení kardinála Tzaduu z úradu arcibiskupa-metropolitu Addis Abeby v septembri 1998 spravoval biskup Berhaneyesus Demerew Surafiel addisabebské arcibiskupstvo ako jeho apoštolský administrátor. 7. júla 1999 ho pápež Ján Pavol II. vymenoval za arcibiskupa-metropolitu Addis Abeby, čím sa stal zároveň hlavou Etiópsko-katolíckej cirkvi. Je členom Kongregácie pre Východné cirkvi. Pápež František ho počas konzistória 14. februára 2015 vymenoval za kardinála s titulom kardinál-kňaz a titulárnym kostolom San Romano martire. Právo voľby pápeža stratí 14. júla 2028, keď dosiahne 80 rokov.
Ze života hmyzu (Klapálek)

Ze života hmyzu - menej známa kniha o hmyze. Jej autorom je významný český entomológ, profesor František Klapálek. Publikácia bola vydaná v roku 1925. Vydavateľstvo práce bola Národní knihtiskárna I. L. Kober v Prahe. Obsahuje cca 341 obrázkov v texte a 20 farebných litografických tabulí. Práca má 436 strán textu. 
V úvode práce je viacero informácií a obrázkov o stavbe tela hmyzu. V ďalšej časti je uvedená systematika radu hmyzu a všeobecné informácie, vrátane kľučov na rozlíšenie, ako i poznatky bionomické, morfologické a taxonomické pre všetkých záujemcov o hmyz. Kniha dnes nemá už väčší význam pre odborníkov a záujemcov o hmyz, lebo je tam použitá staršia nomenklatúra a od jej vydania bolo už veľa zmien. Dnes slúži iba ako krásna ukážka vtedajšej
entomologickej literatúry, hoci v svojej dobe bola ideálným zdrojom informácií na rozšírenie všeobecných vedomostí o hmyze pre všetkých záujemcov o túto problematiku. František Klapálek patril v tej dobe k jedným z najlepších odborníkov v entomológii v Československej republike a jeho práce mali obrovský význam na rozšírenie najmodernejších vedomostí z entomológie pre širokú verejnosť.
Šoltésovej ulica

Šoltésovej ulica je ulica:
Íl (rozlišovacia stránka)

Íl môže byť:
Superfosfát

Superfosfát je minerálne hnojivo. Poznáme tri druhy superfosfátov podľa obsahu fosforu: jednoduchý (wP = 7,5-8,5 %), dvojitý (wP = 12-15 %) a trojitý (wP = 21 %).
Jednoduchý superfosfát.
Jednoduchý superfosfát je zmesou dihydrogenfosforečnanu vápenatého Ca(H2PO4)2 a síranu vápenatého CaSO4. Vyrába sa pôsobením kyseliny sírovej na apatit Ca5(PO4)3X (kde X je F, Cl alebo OH) alebo fosforit Ca3(PO4)2:
Trojitý superfosfát.
Trojitý superfosfát je relatívne čistý dihydrogenfosforečnan vápenatý Ca(H2PO4)2. Vyrába sa nasledovne:
Akara bodkovaná

Akara bodkovaná ("Laetacara curviceps") je druh ryby z čeľade cichlidovité ("Cichlidae").
Korunovácia

Korunovácia je slávnostný ceremoniál, pri ktorom sa do rúk korunovanej osoby vkladá zvláštna moc a výsady. Znamením tejto moci je obyčajne koruna.
V dedičnej monarchii je podľa zákonov dedičnosti novým panovníkom menovaný nasledovník trónu, obyčajne korunný princ, najstarší syn.
Monarchovia, teda králi a cisári, bývajú spravidla uvedení do úradu korunováciou. Nie však vo všetkých krajinách je to zaužívané, napríklad Španielsko takú tradíciu nemá. Korunováciou je uzavretá aj vazalská zmluva s poddanými. Naopak nový panovník potvrdzuje všetky práva a privilégiá, ktoré platia v jeho ríši. 
V Uhorskom kráľovstve bol v stredoveku korunovačným mestom Stoličný Belehrad (Székesfehérvár), v ranom novoveku (od roku 1563 do roku 1830) ním bola Bratislava, konkrétne katedrála svätého Martina. Korunovácia Františka Jozefa I. sa v roku 1867 konala v Budapešti.
Prof. Josefa Kliky Přírodopis názorný pro školu i dům

Prof. Josefa Kliky Přírodopis názorný pro školu i dům je menej známa, dnes už takmer zabudnutá knižná práca, ktorej autorom je český entomológ, pedagóg a botanik Josef Klika. Podľa slov autora bola práca určená "„ku potřebě učitelův i žákův, polních hospodářův, zahradníkův, lesníkův, sběratelův broukův a přátel přírodních věd vůbec“". Pozostáva z dvoch častí, obe vyšli v nakladateľstve I. L. Kobera v Prahe. 
Prvá časť.
Prvá časť nesie názov Motýlové: soustavný popis motýlů v střední Evropě, zvláště v Čechách žijících, jakož housenek a pup. Má 348 strán textu a obsahuje 13 xylografických vyobrazení motýľov a jednu čiernobielu litografickú prílohu. Vyšla v roku 1870. Patrí dnes už k zriedkavejším, málo dostupným prácam o motýľoch, ktorých význam je skôr iba zberateľský, ako entomologický.
Druhá časť.
Druhá časť nesie názov Brouci: soustavný popis brouků ve střední Evropě, zvláště v Čechách žijících, se zvláštním vzhledem ku škodě, kterou brouci a jejich larvy činí. Vyšla v roku 1873, má 448 strán a 8 listov farebných príloh.
Laetacara dorsigera

Laetacara dorsigera (syn. "Aequidens dorsigerus") je druh ryby z čeľade cichlidovité ("Cichlidae").
Pôvod.
Laetacara dorsigera pochádza z Južnej Ameriky (juhozápadná Brazília, Bolívia).
Akara hnedá

Akara hnedá (lat. "Cleithracara maronii") je druh ryby z čeľade cichlidovité ("Cichlidae").
Motýlové a housenky střední Evropy se zvláštním zřetelem k motýlům českým

Motýlové a housenky střední Evropy se zvláštním zřetelem k motýlům českým je jedna z najznámejších entomologických - lepidopterologických kníh z územia Rakúsko-Uhorska, ktorá sa zaoberala stredoeurópskymi motýľmi, so zvláštnym zreteľom na české druhy motýľov. Autorom tejto bohato ilustrovanej práce je známy český entomológ Hynek Alois Joukl. Práca patrí medzi významné a najznámejšie entomologické knihy z územia Česka (vtedy v rámci Rakúsko-uhorskej monarchie). Patrí dnes k vyhľadávaným antikvariátnym "kúskom literatúry" s touto tematikou. Vyšla v Nakladateľstve I. L. Kobera v Prahe v roku 1910. Obsahuje celkom 93 litografických farebných tabúľ s vyobrazením motýľov a 349 strán textu v českom jazyku. Práca mala viacero vydaní - vyšla v jedno- i dvojdielnej verzii.
Ostriežik Thomasov

Ostriežik Thomasov alebo cichlidka Thomasova (lat. "Anomalochromis thomasi") je druh ryby z čeľade cichlidovité ("Cichlidae").
Pôvod.
Pochádza z Afriky (Sierra Leone, Libéria).
Plameňová skúška

Plameňová skúška je jeden z chemických postupov na určenie prítomnosti niektorých iónov. Každý prvok má svoje charakteristické emisné spektrum. Podľa energie, ktorú potrebujeme na exitáciu elektrónu vo valenčnej sfére, vieme určiť frekvenciu svetla a z neho farbu svetla. Keď sa excitovaný elektrón vráti späť do základného stavu, uvoľní sa energia vo forme svetla.
kde
Atlas motýlů střední Evropy

Atlas motýlů střední Evropy je ilustrovaná kniha s lepidopterologickou tematikou. Autorom práce je stredoškolský profesor, botanik a entomológ (hlavne lepidopterológ) Jan John. Práca vyšla v nakladateľstve I. L. Kobera v Prahe v roku 1900. Obsahuje 50 litografických farebných tabulí motýľov a XXIII + 196 strán textu v českom jazyku. Patrí dnes k jedným z najvzácnejších kníh s touto tematikou z územia Čiech. 
Tabule motýľov do tejto práce boli z väčšej časti prevzaté z diela nemeckého entomológa, profesora Ernsta Hoffmana (1837 - 1892), ktoré vyšlo pod názvom: "Die Schmetterlinge Europas".
Maďarský variant tejto práce napísal Lajos Abafi-Aigner spoločne s profesorom Gézom Horváthom pod názvom "Magyarország lepkéi" (v preklade "Motýle Uhorska") z roku 1907. Aj v tejto práci boli použité z väčšej časti tabule z diela už spomínaného nemeckého entomológa Ernsta Hoffmana. Práca bola vydaná v nakladateľstve Athenaeum v Budapešti. Obsahuje XXXII + 137 strán textu v maďarčine, jednu čierno-bielu litografickú tabuľu a 50 farebných tabulí z obrázkami motýľov.
Premier League 2008/2009

Premier League 2008/2009 bola 17. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bol Manchester United. Nováčikmi súťaže boli West Bromwich Albion, Stoke City a Hull City. Sezóna začala 16. augusta 2008 a skončila 24. mája 2009.
Manchester United získal 18. titul v klubovej histórii. Zostúpili tímy Newcastle United, Middlesbrough a West Bromwich Albion. V tomto ročníku sa objavili až traja slovenskí hráči. Boli to Martin Škrtel z Liverpoolu, Marek Čech z West Bromwich Albion a Miroslav Stoch z Chelsea. Najlepším strelcom sa stal Nicolas Anelka s 19-timi gólmi pred Cristianom Ronaldom, ktorý zaostal len o jeden gól.
Premier League 2007/2008

Premier League 2007/2008 bola 16. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bol Manchester United. Nováčikmi súťaže boli Sunderland, Birmingham City a Derby County. Sezóna začala 11. augusta 2007 a skončila 11. mája 2008.
Manchester United získal 17. titul v klubovej histórii. Do Ligy majstrov UEFA 2008/2009 sa spolu s ním kvalifikovali aj Chelsea, Arsenal a Liverpool. Do Pohára UEFA 2008/2009 sa kvalifikovali Portsmouth, Everton, Tottenham Hotspur a Manchester City. Do 2. ligy zostúpili Reading, Birmingham City a Derby County.
Tabuľka.
&lt;br&gt;
&lt;br&gt;
FA Premier League 2006/2007

FA Premier League 2006/07 bol pätnásty ročník anglickej Premier League od jej vzniku v roku 1992. Sezóna začala 19. augusta 2006 a skončila 13. mája 2007. Sezónu vyhral Manchester United FC.
FA Premier League 2005/2006

Premier League 2005/2006 bola 14. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bola Chelsea. Nováčikmi súťaže boli Sunderland, Wigan Athletic a West Ham United. Sezóna začala 13. augusta 2005 a skončila 7. mája 2006.
Chelsea získala 2. titul v Premier League a tretí celkovo. Do Ligy majstrov UEFA 2006/2007 sa spoločne s Chelsea kvalifikoval aj Manchester UnitedArsenal a Liverpool. Do Pohára UEFA 2006/2007 sa kvalifikovali Tottenham Hotspur, Blackburn Rovers a West Ham United. Do Pohára Intertoto sa kvalifikoval Newcastle United. 
Do 2. ligy zostúpili Birmingham City, West Bromwich Albion a Sunderland.
Apistograma žltá

Apistograma žltá ("Apistogramma borellii", syn. "Apistogramma borelli") je druh ryby z čeľade cichlidovité ("Cichlidae").
Pôvod.
Pochádza z Južnej Ameriky (južná Brazília, Paraguaj, severná Argentína).
Mongolská ríša

Mongolská ríša (mong.: Монголын Эзэнт Гүрэн) bola druhá najväčšia ríša v dejinách a jedna z najobávanejších v Eurázii. Vznikla zjednotením mongolských, a podmanením jednotlivých turkických kmeňov pod vedením Temüdžina, ktorého roku 1206 zhromaždenie mongolských náčelníkov vyhlásilo za veľkého chána - Džingischána. 
Tak sa začala územná expanzia mongolských kmeňov. Postupne sa pod ich nadvládu dostala Čína, Perzia, Kyjevská Rus a v roku 1241 sa Mongoli pri invázii do Uhorska objavili aj na Morave. Neúspešne sa pokúsili dobyť Indiu a Japonsko. Pri ich nájazdoch zahynulo asi 40 miliónov ľudí.
Počas 14. storočia sa väčšina chanátov Mongolskej ríše rozpadla na menšie celky.
Bandikut pichľavý

Bandikut pichľavý ("Echymipera kalubu") je druh vačkovca z čeľade bandikutovité.
Opis.
Bandikut pichľavý sa vyskytuje v Novej Guinei a na okolitých ostrovoch. Jeho dĺžka je 20 až 50 cm. Jeho hmotnosť je približne 500 až 1 500 g. Je prevažne hmyzožravý veľkosti potkana až králika. Cez deň sa skrýva v dutých kmeňoch, hromadách lístia alebo v norách, ktoré si vyhrabal.
Bandikut králikovitý

Bandikut králikovitý ("Macrotis lagotis") je druh vačkovca z čeľade bandikutovité. 
Opis.
Dĺžka bandikúta králikovitého je 30 až 55 cm. Jeho hmotnosť je približne 2,5 kg. Tohto vačkovca veľmi výstižne charakterizuje jeho meno, má nad mieru veľké uši a dlhé zadné nohy, ktoré mu, predovšetkým vo chvíli, keď poskakuje, prepožičiava vzhľad králika. Pomocou silných predných nôh hĺbi bandikut králikovitý dlhé a hlboké nory, ktorých dĺžka niekedy presahuje tri metre, a ktoré sú takmer dva metre hlboké. Svoju noru opúšťa iba v noci, kedy hľadá potravu. Živí sa hmyzom, ale aj semenami, plodmi a hubami.
Výskyt.
Kedysi bol rozšírený vo všetkých suchých oblastiach Austrálie s výnimkou severu, v súčasnosti žije už len v niekoľko oddelených populáciách v strednej Austrálii. Najprv obýval najrôznejšie savany a trávnaté biómy, v súčasnosti ho však stretneme už len v oblastiach, kde prevláda trojzub pichľavý a v akáciovej buši, to znamená v extrémne suchých oblastiach.
Ohrozenie.
Podľa Medzinárodnej únie na ochranu prírody a prírodných zdrojov bandikut králikovitý patrí medzi zraniteľné druhy, trend celkovej populácie je klesajúci, druh má približne 20 subpopulácií, z časti prirodzené a z časti reintrodukované.
Vakokrt pieskový

Vakokrt pieskový (iné názvy: krtovec pieskový, krtovec slepý; lat. "Notoryctes typhlops") je druh z čeľade vakokrtovité. Ľahko ho spoznať podľa tvaru tela podobného krtkovi, podľa zlatožltej farby a chýbajúcich očí. V tom sa nápadne podobá juhoafrickému zlatokrtkovi.
Výskyt.
Púštne a stepné oblasti centrálnej a západnej Austrálie, dáva prednosť pieskovým oblastiam.
Základné dáta.
Dĺžka vakokrta pieskového je 12 až 18 cm. Jeho hmotnosť je 40 až 70 g. Dĺžka chvosta: 2 - 2,5 cm.
Tracking and Data Relay Satellite

Tracking and Data Relay Satellite, skratka TDRS, je sústava geostacionárnych družíc. Plnia telekomunikačnú, sledovaciu a retranslačnú úlohu. 
Celkový počet vyrobených družíc TDRS je 10, do vesmíru sa ich však dostalo len 9, pretože druhá družica v poradí (TDRS-B) zanikla pri explózii raketoplánu Challenger, ktorý ju mal vyniesť do vesmíru. Slúžia na spojenie s nízkoletiacimi družicami, napríklad s americkými raketoplánmi, a na interkontinentálnu komunikáciu. Prvá družica TDRS (označená TDRS-A) bola vypustená v roku 1983, posledná (TDRS-10) v roku 2002. Všetky štartovali z kozmodrómu Cape Canaveral, pričom niektoré vynášali nosné rakety Atlas a iné raketoplány. Družice vynesené raketoplánmi sa na finálnu geostacionárnu dráhu dostali pomocou urýchľovacieho stupňa. Predpokladaná aktívna životnosť družíc je 10-11 rokov. Hlavná pozemná stanica systému sa nachádza vo White Sands. 
Prvých 7 družíc vyrobila firma TRW Inc. Thompson-Ramo-Woolridge (teraz Northrop Grumman Space Technology), Redondo Beach, posledné tri Hughes Space and Communications Co. (teraz Boeing Satellite Systems), Los Angeles, v závodoch Integrated Satellite Factory, El Segundo, (USA). Elektrickú energiu získavajú družice prostredníctvom solárnych panelov. Družice sú označené číslami 1-10 podľa poradia, v ktorom boli vypustené, alebo písmenami A-J. Posledné tri vyrobené družice TDRS sa označujú ako družice druhej generácie a štartovali s nosnou raketou Atlas (na rozdiel od družíc prvej generácie, ktoré štartovali v nákladovom priestore raketoplánov). 
Družice prvej generácie telemetriu vysielajú a povely prijímajú v pásme S (2.5/2.6 GHz). Pre medzidružicovú komunikáciu je používané pásmo C (4/6 GHz, šírka pásma 36 MHz) a pre medzikontinentálnu komunikáciu pásmo Ku (11/14 GHz, šírka 225 MHz). Posledné družice prenášajú údaje v pásmach S (2.2 GHz), Ku a Ka.
Vombatus

Vombatus (staršie "Phascolomys"), po slovensky vombat, je rod z čeľade vombatovité. Zahŕňa dva druhy:
Európska cesta

Európska cesta je medzinárodná cesta, rýchlostná cesta alebo diaľnica, zaradená do európskej siete medzinárodných ciest. 
Väčšina týchto ciest vedie územiami viacerých štátov. Sieť európskych medzinárodných ciest má na starosti Európska hospodárska komisia OSN (UNECE). Používané číslovanie sa od vnútroštátneho číslovania odlišuje predponou „E-“ (E1 a pod.). 
Vo väčšine európskych krajín majú medzinárodné cesty zároveň svoje vnútroštátne číslo. Napríklad E75 prechádza Slovenskom po cestách I. triedy číslo 11 a 18 a po diaľniciach D1, D2 a D3. V niekoľkých krajinách (Švédsko, Nórsko) majú tieto cesty výhradne medzinárodné označenie. Na Slovensku ich označuje dopravná značka „medzinárodná trasa“ – zelená tabuľka s bielym písmenom E a číslom cesty.
Medzinárodné cesty existujú aj v iných častiach sveta, napr. Panamerická magistrála v Severnej a Južnej Amerike a ázijská sieť diaľnic.
Číslovanie.
Systém číslovania európskych medzinárodných ciest bol definovaný v roku 1975 komisiou UNECE, koncom 80. rokov prešiel zásadnými zmenami a v súčasnosti má túto podobu:
Výnimky.
Dve cesty I. triedy - E45 a E55 majú vo Švédsku a Nórsku staré označenie ako E6 a E4. Tieto výnimky boli udelené z dôvodu ušetrenia vysokých nákladov, súvisiacich s výmenou označenia. Od Dánska na juh sú však už tieto cesty označené novými číslami, rovnako ako všetky ostatné európske cesty v Škandinávii.
Európske cesty na Slovensku.
Slovenskom prechádzajú tieto európske medzinárodné cesty:
Luehdorfia

Luehdorfia, po slovensky niekedy pestroň, je rod motýľov z čeľade vidlochvostovité podčeľade "Parnassiinae".
Tento rod motýľov opísal v roku 1878 nemecký entomológ - lepidopterológ Carl Friedrich August Alexander Crüger (1813 - 1885). Opis bol uverejnený v článku "Ueber Schmetterlinge von Wladiwostok", ktorý bol publikovaný v časopise: "Verh. Ver. naturw. Unterhalt.", vydaného v Hamburgu, č. 3, na stranách 128 - 133.
Druhy.
Patria sem iba 4 druhy:
Transgresia (geológia)

Transgresia je dlhodobé zvýšenie morskej hladiny, obvykle spojené so zaplavením pevniny. Je súčasťou eustatických pohybov. Moria sa najrýchlejšie rozširujú po eróziou zarovnaných a nízkych (peneplenizovaných) častiach kontinentov s nízkym sklonom (len okolo 1 - 2°). Opakom je regresia, ústup mora a rozširovanie súše.
Transgresie sa delia podľa rozsahu:
Zvláštnym typom transgresie je ingresia, kedy dochádza k náhlemu zaplaveniu, resp. prehĺbeniu sedimentačného prostredia. Je typická chýbaním bazálnych klastík.
Prejavy transgresie.
V sedimentárnom zázname sa prejavujú dávne transgresie nasadaním morských sedimentov na kontinentálne, alebo nasledovaním morských sedimentov nad plochou hiátu, či uhlovej diskordancie. Na báze transgresívnych vrstiev sa často nachádzajú tzv. bazálne zlepence, niekedy i pieskovce, tvorené klastami podložných hornín.
Prior

Prior môže byť:
Harry Harrison

Harry Harrison narodený ako Henry Maxwell Dempsey (* 12. marec 1925 Stamford, Connecticut – † 15. august 2012) bol americký autor science fiction, ilustrátor a esperantista.
Používal pseudonymy Felix Boyd, Hank Dempsey, Cameron Hall, Philip St. John, Leslie Charteris a Wade Kaempfert.
Kariéra.
Harrison vyštudoval umeleckú akadémiu a skôr ako sa stal spisovateľom sa živil ako ilustrátor pre amerického vydavateľa komiksov "EC Comics". Ale známym sa nestal vďaka svojim časopiseckým stripom, ale satirickým románom. Jeho prvé diela odzrkadľovali jeho záujem o environmentálne témy a nenásilné riešenia konfliktov. Z jeho diel sú najznámejšie série kníh "The Stainless Steel Rat" (") " a "Bill, the Galactic Hero" ("). Známy je aj jeho dystopický román "Make Room! Make Room!" (") o preľudnení a vyčerpaní nerastných zdrojov planéty a tiež cyklus "Deathworld" ("). Spoločne s Brianom Aldissom zostavil niekoľko antológií. 
Osobný život.
Narodil sa v Stamforde (Connecticut) a žil v mnohých krajinách vrátane Mexika, Anglicka, Dánska, Talianska a Írska. V osemnástich rokoch bol odvedený na 2. svetovú vojnu. Skúsenosti, ktoré získal počas vojny ho naučili nenávidieť všetko vojenské a to satiricky opísal v knihe "Bill, the Galactic Hero". So svojou ženou Joan sa zosobášil v roku 1954 v New Yorku a žil s ňou až do jej smrti v roku 2002. Má dve deti, Todda (* 1955) a Moria (* 1959), ktorým venoval knihu "Make Room! Make Room!".
Počas druhej svetovej vojny sa naučil jazyk esperanto, ktorý neskôr propagoval vo svojich románoch (napríklad v sérii o Oceľovej kryse je esperanto doslova celosvetovým jazykom) a na stretnutiach fanúšikov science fiction. V roku 1985 bol vymenovaný za čestného patróna Svetového esperantského zväzu.
Bibliografia.
Deathworld.
Táto knižná séria zachytáva príbehy gamblera Jasona dinAlta, ktorý sa v prvej časti dostane na planétu Pyrrus, ktorú pred stáročiami osídlili ľudskí kolonisti. Kolonisti ale celé stáročia bojujú v krutej vojne proti miestnym formám života. 
Ocelová krysa.
Ocelovou krysou je v tejto sérii nazvaný prefíkaný podvodník Jim diGriz. V príbehoch je so značnou dávkou humoru opísaná jeho kriminálna kariéra, ale aj jeho dobrodružstvá v službách zákona.
K sérii bol vydaný aj gamebook:
Bill, galaktický hrdina.
Séria "Bill, galaktický hrdina" je paródiou na "Hviezdnu pechotu" Roberta A. Heinleina. Je o rekrútovi vtiahnutom doprostred hviezdnej vojny, autor vychádzal z vlastných vojenských skúseností. Ide o sa
Eden.
Táto trilógia opisuje alternatívne dejiny, celý dej vychádza z predpokladu, že meteorit, ktorý pred 65 miliónmi rokov zasiahol Zem a spôsobil vyhynutie dinosaurov, na Zem nedopadol. Dej popisuje konflikt ľudskej civilizácie s civilizáciou inteligentných potomkov dinosaurov.
Hvězdy a pruhy.
Z cyklu "Alternativní historie"
Ksudač

Ksudač je v súčasnosti neaktívny stratovulkán, nachádzajúci sa v južnej časti polostrova Kamčatka. Masív vulkánu je tvorený prevažne bazaltovo-andezitovými lávami, čiastočne premenenými a dacitovými pyroklastikami. Jeho vrchol je ukončený piatimi prekrývajúcimi sa kalderami, vo východnej časti kalderového komplexu sa nachádza niekoľko jazier ("Baľšoje" a "Kratemoje ozero").
Tri mladšie kaldery vznikli v posledných 10 000 rokoch (v rokoch 7 900, 5 000 a 240 pred Kr.) Posledná erupcia (240 pred Kr.) bola jedna z najväčších na Kamčatke počas holocénu, objem vyvrhnutej tefry dosiahol 15 km³ a objem pyroklastických prúdov 3 až 4 km³. Historicky zaznamenaná erupcia na jar roku 1907 tiež nebola, čo sa týka objemu vyvrhnutých sopečných produktov, najmenšia - 2,4 km³ tefry.
Vombat medveďovitý

Vombat medveďovitý alebo staršie: vombat medvedíkovitý (lat. "Vombatus ursinus") je druh z rodu "Vombatus". 
Obýva vlhké oblasti južnej Austrálie, Nového Južného Walesu a Tasmánie. V južnej časti jeho areálu rozšírenia obýva väčšinou lesy mierneho pásma okrem zalesnených krajín, na severe potom vrchy, vysočiny a suťové svahy.
Vombat medveďovitý je 0,7-1,2 m dlhé zviera so zavalitým telom, širokou a hranatou hlavou, masívnymi končatinami, 2-3 cm dlhým chvostom, hmotnosťou od 14 do 25 kg a s hrubou a hustou, obvykle olivovo zelenou až takmer čiernou srsťou.
Spôsob života.
Väčšinu roka žije samotárskym spôsobom života. Hrabe pomerne rozsiahle, vysoko rozvetvené nory, ktoré majú len jediný vchod a ktoré dokáže vybudovať aj v ťažko dostupných terénoch, k čomu mu napomáhajú jeho silné pazúry na končatinách. Nora môže byť 30 metrov dlhá, 50 centimetrov vysoká a 50 centimetrov široká a môže byť pospájaná s inými norami a tak sa vytvorí sieť chodieb s niekoľkými vchodmi. Takéto „hniezdo“ môže byť domovom pre niekoľko generácií. Sú to nočné zvieratá, ale rady sa vyhrievajú v blízkosti svojich nôr skoro ráno na slnku. Starí samci bývajú veľmi územní a často napádajú cicavce, ktoré preniknú do ich domácich areálov. Človeku však väčšinou nebezpečenstvo zo strany týchto vačkovcov nehrozí, môžu však zapríčiniť významne nižšiu účinnosť oplotenia proti králikom, ktoré býva v Austrálii hojne využívané. Sú vegetariánmi, živia sa najmä trávou – obľubujú trsy tvrdej a ostrej trávy. Hovädzí dobytok sa takisto živí týmto, pre vombaty primárnym, zdrojom potravy, čím im konkuruje.
Poddruhy.
U vombata medveďovitého rozoznávame 4 poddruhy :
Najohrozenejší je zrejme poddruh "Vombatus ursinus ursinus", ktorý možno vo voľnej prírode nájsť len na Flindersovom ostrove na severe Tasmánie. V roku 1996 bola jeho populácia odhadovaná zhruba na 4000 jedincov a bol oficiálne podľa IUCN uznaný ako zraniteľný .
Ozernoj

Ozernoj je menší, 562 m vysoký, v súčasnosti neaktívny štítový vulkán, nachádzajúci sa v južnej časti polostrova Kamčatka, asi 10 km severozápadne od stratovulkánu Ksudač. V horninovej stavbe vulkánu prevládajú bazalty. Vek poslednej erupcie nie je známy.
Koala

Koala môže byť:
Oľchovyj

Oľchovyj je skupina troskových kužeľov prevažne bazaltového zloženia zoradená v líniii severovýchod-juhozápad, nachádzajúca sa v južnej časti Kamčatky asi 25 km severne od stratovulkánu Ksudač. Východný a južný okraj poľa ohraničujú rieky Pravaja Chodutka a Zapadnaja Chodutka. Vek poľa sa odhaduje na pleistocén až holocén.
Kaplan

Kaplan môže byť:
Teleso (fyzika)

Teleso (iné názvy: fyzikálne teleso, hmotné teleso) má niekoľko podobných definícií (sú zoradené približne od najširšej definície po najužšiu):
Niekedy sa telesom skrátene myslí len (dokonale) tuhé teleso.
Špeciálny prípad telesa je tzv. hmotný bod (či bodová hmotnosť), t.j. teoretické teleso s nekonečne malými rozmermi, ale a nenulovou hmotnosťou. Reálne teleso možno zobraziť ako sústavu hmotných bodov.
Delenia.
Podľa skupenstva sa rozlišuje:
Podľa deformovateľnosti sa rozlišuje:
Homomilitia

Homomilitia je anarcho-punková kapela z poľského mesta Lodž, hrajúca crust punk.
Nesta Carter

 
 
 
Nesta Carter (* 11. október 1985) je jamajský atlét, ktorý sa venuje behu na 100 m a 200 m.
Vrcholové podujatia.
Peking 2008.
Na Letných olympijských hrách 2008 v Pekingu vyhral v štafetovom behu na 4x100 metrov. Bežal v semifinále aj vo finále. Vo finále bol členom štafety, ktorá zabehla svetový rekord (37,10 s).
RAF Fighter Command

RAF Fighter Command bolo jedno z štyroch veliteľstiev britského vojenského letectva - Royal Air Force. Spolu s Bomber Command, Coastal Command a Training Command vzniklo v roku 1936 ako dôsledok nárastu RAF, ktorý predchádzal zbrojeniu pred začiatkom druhej svetovej vojny. V období medzi rokmi 1939-1945, prišlo britské Fighter Command o 3 690 padlých, 1 215 ranených a 601 zajatých, pričom bolo stratených 4 790 lietadiel. Bolo dôležitým prvkom velenia obrany krajiny počas bitky o Britániu Fighter Command zaniklo v roku 1968 po značnom okresaní svojich síl a zlúčení s Bomber Command za vzniku spoločného Strike Command.
Členenie.
Veliteľstvu Fighter Command podliehali 4 skupiny (group), každá skupina sa delila na krídla (wing). Každé krídlo malo 3 alebo 4 perute (squadron). Pod Fighter Command spadali počas bitky o Britániu tieto skupiny:
Sexizmus

Sexizmus je pojem označujúci diskrimináciu na základe príslušnosti k pohlaviu alebo rodu, analogicky porovnateľnú s rasizmom. Pojem sexizmus zastrešuje i niekoľko názorov a spôsobov správania:
Hrubosť

Hrubosť môže byť:
Transgresia

Transgresia môže byť:
Srce vatreno

Srce vatreno je chorvátska futbalová hymna. Naspieval ju Nered spolu s chorvátskymi futbalovými fanúšikmi. Hymna sa stala hitom v Chorvátsku počas Majstrovstiev sveta vo futbale 2006. Srce vatreno v preklade do slovenčiny znamená "Ohnivé srdce".
Text hymny.
Refrén:
"Bijelo-crvena polja hrvatska na dresu sjete me da ja volim te."
"Igrajte za nju, Našu voljenu, nek’ jače kuca to srce vatreno."
"Bijelo-crvena polja hrvatska na dresu sjete me da ja volim te."
"Igrajte za nju, Našu voljenu, nek’ jače kuca to srce vatreno."
Koniec refrénu
"E, yo, ekipo, da pozdravimo igrače s tribina kada čuješ navijače."
"Kad se pjesma ori, srce kuca jače, za dom, za Hrvatsku i igrače."
"Iz daleka kao jeka tebi nose me povici, jer stadion je pun, a nas na stotine."
"Kažem volim te i sada bodre te, neke ljubavi su vječne, zato, molim te, ko"
"one godine do pobjede nas vodite."
"Srce vatreno u grudima ko molitve sada kuca jače ko da vrijeme stat će."
"Kad vodimo pa bodrimo te napadače, minute puno znače, a samo nebo dat"
"će ono što nam treba pa da poslije skupa s nama plače."
"Dani traju kraće, uz naše navijače i nebo gori, svi zajedno kad nas vide, znat će, da..."
"Refrén"
"Halo, ljudi, ajmo, kažem nema predaje, igra se do kraja, kada krene, nema beda,"
"jer tisuću srca na tribini sad ko jedno je, malo vas je, malo vas je, šta? Svejedno je."
"Da li znate da vas prate naše misli tamo, i da svako dijete sanja da ga prvi damo."
"Baklje gore kao želje s tribine, ajmo, ponovno po ono šta je naše, kažu, još od davno."
"I samo pusti da te vodi navijača pjesma, kao vjetar neka nosi vas do prvog mjesta."
"Tako brzo kao što nas spaja autocesta ili ljubav koju nose skupa brat i sestra."
"Refrén"
Viačeslav Anatolievič Kozlov

Viačeslav "Slava" Anatolievič Kozlov (, * 3. máj 1972, Voskresensk, ZSSR, Rusko) je ruský hokejista, hrajúci na ľavom krídle, ktorý je momentálne alternatívnym kapitánom v Atlante Thrashers.
Európske hlavné mesto kultúry

Európske hlavné mesto kultúry je titul udeľovaný komisiou a Európskym parlamentom jednému alebo dvom európskym mestám. Tie majú po celý rok možnosť predstaviť Európe ich kultúrny život a jeho rozvoj. Niektoré mestá využijú túto šancu, aby kompletne transformovali svoju kultúrnu štruktúru a aby sa stali uznávanými v medzinárodnom prostredí. Mestá a regióny špeciálne pri tejto príležitosti organizujú koncerty, festivaly, prehliadky, konferencie a iné aktivity propagujúce mesto a región. Pevne sa verí, že EHMK výrazne zvyšuje sociálne a ekonomické výhody, najmä ak sú podujatia súčasťou dlhodobého stratégie kultúrneho rozvoja mesta a okolitého regiónu.
Ak sa mesto stane Európskym hlavným mestom kultúry, v tomto meste sa rozvíjajú všetky možné umelecké aktivity.
Nech Bože dá

„Nech, Bože, dá“ je slovenská hokejová hymna. Hudbu zložil Michal Mikláš, slová napísal Viktor Mikláš. Originál, ktorý všetci poznajú, naspieval a hudobne vyprodukoval spevák Milan Špaňo v roku 2000. Nová verzia z roku 2011 je naspievaná tiež Milanom Špaňom.
Text.
autor textu: Viktor Mikláš
autor hudby: Michal Mikláš, Vilo Chudý
spev: Milan Špaňo 
Refrén:
1. sloha:
2. sloha:
3. sloha:
Obdukcia (geológia)

Obdukcia je nasunutie oceánskej kôry cez kontinentálnu kôru na aktívnom okraji platne, zväčša pri orogenéze. V rámci platňovej tektonicky ide o nezvyčajný a málo sa vyskytujúci jav. S fragmentami oceánskej kôry sa môžu na kontinentálnu kôru prešmyknúť aj časti vrchného plášťa ako ofiolity.
Vznik.
K predpokladanej obdukcii dochádza, keď nasúvajúci sa fragment kontinentálnej kôry zachytí podsúvanú oceánsku kôru, prípadne i časti vrchného plášťa s mafickými a ultramafickými horninami. Tento jav je ojedinelý a čiastočne vybočuje z koncepcie platňovej tektonicky, podľa ktorej by mala oceánska kôra vždy subdukovať pod ľahšou kontinentálnou. Horniny oceánskeho dna, zachytené na okraji kontinentálnej kôry, sú následne tlakom pri kolízii nasunuté na kontinentálnu kôru. K obdukcii často dochádza, keď sa menšia tektonická platňa ocitne medzi dvomi konvergujúcimi (približujúcimi sa) väčšími platňami. Následne dochádza k zrážke ostrovného oblúka a platne s oceánskym typom kôry s kontinentálnou platňou. 
Podľa niektorých názorov k obdukcii dochádza pri zániku zaoblúkových panví, kedy je pri rozpade kontinentálnej kôry môže dôjsť k výstupu plášťových hmôt až k obnaženiu hornín ofiolitovej povahy. Iní tvrdia, že k výstupu fragmentov oceánskej kôry nedochádza dôsledku tektonického násunu, ale prostredníctvom tzv. exhumácie, zložitých procesov výstupu kanálmi prostredníctvom stĺpcov stúpajúcich ľahších hmôt.
Výskyt.
Pre obdukciu je príznačná typická horninová asociácia hlbokovodných sedimentov, bazaltov, gabra, peridotitov a eklogitov, ktorá je označovaná ako ofiolitový komplex. Ofiolity sú zo Severnej Ameriky známe z Klamath Mountains v severnej Kalifornii, Apalačských hôr a Newfoundlandu (takonské trosky). Ďalšie sú známe z Ománu, Cypru (trodoský komplex) a Nového Zélandu. V Európe sa vyskytujú v Alpách, prípadne horniny meliatika a príkrovu Bôrky v Západných Karpatoch.
Chodutka

Chodutka je názov stratovulkanického komplexu, nachádzajúceho sa v južnej časti ruského polostrova Kamčatka. Komplex tvorí sústava dvoch stratovulkánov, niekoľkých maarov, troskových kužeľov a lávových dómov. Novšia vulkanická stavba vulkánu "Chodutka", ktorá sa vytvorila počas neskorého pleistocénu až holocénu, čiastočne prekrýva staršie štruktúry stratovulkánu "Prjemyš". Najmladší maar "Chodutkinskij" vznikol približne pred 2 800 rokmi. Na severozápadnom svahu vulkánu Prjemyš sa nachádzajú aj termálne pramene.
Piratkovskij

Piratkovskij je menší, 1 322 m vysoký, v súčasnosti neaktívny stratovulkán, nachádzajúci sa v južnej časti polostrova Kamčatka, severovýchodne od kommplexu Chodutka. Mladšia vulkanická stavba prekrýva staršie, pleistocénne štruktúry a vrchol je ukončený menšou kalderou. Vek poslednej erupcie nie je známy, no odhaduje sa na holocén.
Dangerously in Love

Dangerously in Love je prvý štúdiový album americkej R&amp;B speváčky Beyoncé Knowles, ktorý bol vydaný dňa 22. júna 2003 cez Columbia Records. Skladby albumu sú zmesou rýchleho tempa a balád, ktoré sú inšpirované žánrami R&amp;B a soul a takisto obsahujú prvky hip-hopu a Arabskej hudby. Album dosiahol 1. miesto v rebríčku Billboard 200 s predajom 317,000 kópií podľa Nielsen SoundScan. Dodnes sa celosvetovo predalo viac ako 11 miliónov kópií albumu.